ⵎⵓⵃⵎⵎⴰⴷ ⴰⵕⴽⵓⵏ

ⵎⵓⵃⵎⵎⴰⴷ ⴰⵕⴽⵓⵏ (ⵉⵍⵓⵍ ⴳ ⵡⴰⵙⵙ ⵏ  1 ⴱⵕⴰⵢⵕ ⴳ ⵓⵙⴳⴳⵯⴰⵙ ⵏ 1928 ) ⵉⴳⴰ ⵢⴰⵏ ⵓⴼⴰⵢⵍⴰⵙⵓⴼ ⴷ ⵓⵎⵙⵡⵉⵏⴳⵉⵎ ⴰⴷⵣⴰⵢⵔⵉ ⴷ ⵓⵎⴰⵔⴰ ⵉⴳ ⴰⵡⴷ ⴰⵎⵙⵣⵔⵓⵢ ⴷ ⵓⵎⴰⵙⵙⴰⵏ ⵏ ⵜⵖⵓⵔⵉⵡⵉⵏ ⵜⵉⵏⵙⵍⵎⵉⵏ, ⵉⴳ ⴰⵙⵍⵎⴰⴷ ⴳ ⵜⵙⴷⴰⵡⵉⵜ .ⴰⵎⵏⵏⵉ ⴰⵏⵖⵎⴰⵙ ⵏⵏⴰ ⵉⵙⴰⵡⴰⵍⵏ ⵅⴼ ⵎⵓⵃⵎⵎⴰⴷ ⴰⵕⴽⵓⵏ

 ⵜⵓⴷⵔⵜ ⵏⵏⵙ 
ⵉⵍⵓⵍ ⴷ ⵎⵓⵃⵎⵎⴰⴷ ⴰⵕⴽⵓⵏ  ⴳ ⵓⵙⴳⴳⵯⴰⵙ ⵏ 1928  ⴳ ⴱⵕⴰⵢⵕ ⴳ 1 ⴳⵉⵙ ⵖ ⴷⴷⵣⴰⵢⵔ ,ⴳ ⵜⴰⵡⵔⵉⵔⵜ ⵎⵉⵎⵓⵏ ⴳ ⵜⴳⵔⴰⵡⵜ ⵜⴰⵖⵔⵎⴰⵏⵜ ⵏ ⴱⵏⵉ ⵢⵏⵏⵉ ⵏ ⵖⵉⵍⴰⴷ . ⴷ ⵉⵎⴰⵜⵜⵉ ⵏⵜⵜⴰ ⴷ ⵜⵡⵊⴰ ⵏⵏⵙ ⵙ ⵜⵎⴷⵉⵏⵜ ⵏ ⵜⵉⵟⵟ ⵏ ⵡⴰⴽⵕⴰⵚ ⴳ ⵜⵎⵏⴰⴹⵜ ⵏ ⵄⵉⵏ ⵜⴰⵎⵓⵛⵏⵜ ,ⴷ ⵖⵉⵏ ⴰⵖ ⵉⵖⵔⴰ ⴰⵙⵙⵍⵎⴷ ⵏⵏⵙ ⴰⵎⵏⵣⵓ .ⴷ ⵉⵙⵎⴷ ⵉ ⵜⵖⵔⵉ ⵏⵏⵙ ⵜⴰⵙⵉⵏⴰⵏⵜ ⴳ ⵡⵉⵀⵕⴰⵏ ⵖ ⴷⴰⵔ ⵉⵎⴰⵔⴰⵡⵏ ⵓⵎⵍⵉⵍⵏ. ⴷ ⵉⵎⵓⵜⵜⵉ ⴷ ⵖ ⵢⴰⵜ ⵜⵡⴰⵛⵓⵏⵜ ⵜⴰⵎⵥⵍⵓⴹⵜ , ⴷ ⵉⴽⴽⴰ ⵜ ⵉⵏⵏ ⴱⴰⴱⴰⵙ ⵜⵍⵍⴰ ⴷⴰⵔⵙ ⵢⴰⵜ ⵜⵃⴰⵏⵓⵜ ⵏ ⵜⵙⴱⴱⴰⴱⵜ ⵉⵎⵥⵥⵉⵏ ,ⴳ ⵓⵙⵓⵏ ⴳ  ⵜⵉⵟⵟ ⵏ ⵡⴰⴽⵕⴰⵚ ⴳ ⵓⴳⵎⵎⵓⴹ ⵏ ⵡⵉⵀⵕⴰⵏ .ⴷ ⵉⴳⴰ ⴱⵣⵣⵉⵣ ⴼ ⵎⵓⵃⵎⵎⴰⴷ ⵜⵉⵣⵉ ⵢⴰⵏⵏ ⴰⴷ ⵉⵎⵓⵏ ⴷ ⴱⴰⴱⴰⵙ. ⵉⵎⵉⵍ ⵉⴷⴷⵓ ⴰⴷ ⵉⵖⵔ ⵜⴰⵙⴽⵍⴰ ⴷ ⵜⴰⵙⵔⵖⵉⵏⵜ ⴷ ⵓⵙⵍⴳⵏ ⴷ ⵜⴼⵍⵙⴰⴼⵜ ⴷ ⴰⵡⴷ ⵜⴰⵔⴰⴽⴰⵍⵜ ⴳ ⵜⵙⴷⴰⵡⵉⵜ ⵏ ⴷⴷⵣⴰⵢⵔ . ⴷ  ⵉⴷⴷⵓ ⵙ ⴱⴰⵔⵉⵣ ⴰⴱⴰⵛ ⴰⴷ ⵏⵏ ⵉⵖⵔ ⴳ ⵜⵙⴷⴰⵡⵉⵜ ⵏ ⵚⵚⵓⵕⴱⵓⵏ , ⴳ ⵓⵙⴳⴳⵯⴰⵙ ⵏ 1954 . ⴷ ⵉⴳⴰ ⴳⵉⵙ ⴰⵙⵍⵎⴰⴷ ⵏ" ⴰⵡⵏⴳⵎ ⴰⵍⵉⵙⵍⴰⵎⵉ ⴷ ⵜⴼⵍⵙⴰⴼⵜ ، ⴹⴰⵕⵜ ⵎⴰⴷ ⵢⵓⵎⵥ ⴹⴹⵓⴽⵜⵓⵕⴰ ⴳ ⵜⴼⵍⵙⴰⴼⵜ ⵖ ⵓⵙⴳⴳⵯⴰⵙ ⵏ 1969 .

ⴷ ⵉⵜⵜⵏⴰⴼ ⴳ ⵓⵙⴳⴳⴰⵙ 1993. ⴷ ⴰⵡⴷ  ⵉⵙⵡⵓⵔⵉ ⴳ ⴱⵉⵔⵍⵉⵏ ⵉⴳ ⴳⵉⵙ ⴰⵎⵉⵏⴰⴳ ⴰⵎⴰⵡⴰⵢ ⴳ ⵓⵙⴳⴳⵯⴰⵙ ⵏ 1986 ⴷ 1987. ⴷ ⴳ ⵓⵙⴳⴳⵯⴰⵙ ⵏ 1993 ⵉⵙⵡⵡⵓⵔⵉ ⴳ ⵓⴷⵖⴰⵔ ⵏ ⵓⴳⵎⴰⵎ ⴳ ⵉⵙⵇⵇⵉⵎ ⵏ ⵜⵎⵙⵙⵓⴳⵓⵔⵜ ⵏ ⵓⵙⵉⵏⴰⴳ ⵏ ⵜⵖⵓⵔⵉⵡⵉⵏ ⵜⵉⵙⵍⴰⵎⵉⵢⵉⵏ ⵖ ⵍⵓⵏⴹⵓⵏ. ⴷ ⵓⵍⴰ ⴰⵔ  ⵉⵙⴰⵡⴰⵍ ⴽⵔⴰ ⵏ ⴽⴽⵓⵥⵜ ⵜⵓⵜⵍⴰⵢⵉⵏ, ⵜⴰⵎⵣⵡⴰⵔⵓⵜ ⵜⴳⴰ ⵜⵜ ⵜⵓⵜⵍⴰⵢⵜ ⵜⴰⵢⵎⵎⴰⵜ ⵏⵏⵙ ⵍⵍⵉ ⵜⵜ ⵉⴳⴰⵏ ⴷ ⵜⵎⴰⵣⵉⵖⵜ ،ⴷ ⵉⵍⵎⴷ ⵜⵓⵜⵍⴰⵢⵜ ⵜⴰⵙⵔⵖⵉⵏⵜ ⴷ ⵜⴼⵕⴰⵏⵚⵉⵚⵜ ⴷ ⵜⵏⴳⵍⵉⵣⵜ .

 ⴰⵙⵖⵏⵓ ⴷ ⵓⵡⵏⴳⵎ ⵏⵏⵙ 
ⴰⵙⵖⵏⵓ ⵏⵏⵙ ⵍⵍⵉ ⴱⴰⵀⵔⴰ ⵉⵜⵜⵓⵙⵙⴰⵏ ⵉⴳⴰ ⵜ , ⴰⴷ ⵉⵣⵖⴰⵏ ⴰⵏⵍⵍⵉ ⴰⵍⵉⵙⵍⴰⵎⵉ, ⴷ ⵉⵡⴰⵜⵙ ⴳⵉⵙ ⴰⴷ ⵉⵙⵍⴱⵜ ⴰⵡⵏⴳⵎ ⴰⵍⵉⵙⵍⴰⵎⵉ ⴷ ⵉⵙⵓⴳⴰⵎ ⵏⵏⵙ (ⵍⵇⵓⵕⴰⵏ, ⵜⴰⵊⵎⵎⴰⵄⵜ, ⴰⵡⴰⵍ ,ⵍⴼⵉⵇⵀ ) ⵉ ⵓⵣⵖⴰⵏ ⴰⴱⵉⵙⵜⵉⵎⵓⵍⵓⵊⵉ ⴷ ⴰⵏⴱⵔⵉⴷ ⴰⵎⵓⵙⵜⴰⵏⵉⵔⵉ/ⴰⵎⵙⵙⴼⴰⵡ ⵙ ⵜⵎⴰⵙⵙⴰⵏⵉⵏ ⵜⵉⵏⴼⴳⴰⵏⵉⵏ  ⵜⵉⵜⵔⴰⵔⵉⵏ ⵣⵓⵏ ⴷ ( ⵜⴰⵙⵏⵉⵍⵙⵜ ⴷ ⵓⵎⵣⵔⵓⵢ ⴷ ⵜⵙⵏⴼⴳⴰⵏⵜ ⴷ ⵜⵙⵏⴰⵎⵓⵏⵜ ).

ⴷ ⵉⵖⵔⴰ ⴰⴷⵍⵉⵙ ⵏ ⵕⴱⴱⵉ ⵙ ⵢⴰⵜ ⵜⵖⵔⵉ ⵜⴰⵎⵣⵔⵓⵢⵜ ⴷ ⵜⵙⵏⵉⵍⵙⵜ ⴷ ⵜⵙⵏⴼⴳⴰⵏⵜ ⵜⴰⵎⴷⵔⴼⵉⵜ ⴳ ⵜⵖⵓⵔⵉⵡⵉⵏ ⵜⵉⵇⴱⵓⵔⵉⵏ ⵜⵉⴷⵓⵖⵎⴰⵜⵉⵏ, ⴷ ⵉⵏⵏⴰ ⵎⴰⵙ ⴷ ⵍⵇⵓⵕⴰⵏ ⵉⴳⴰ ⵢⴰⵏ ⵓⴹⵕⵉⵚ ⵍⵍⵉ ⵉⵣⵔⵉⵏ ⴽⵓⵍⵍⵓ ⵉⴼⴰⵙⵔⵏ ⵉⵇⴱⵓⵔⵏ. ⴷ ⵢⴰⴳⵯⵉ ⵜⴰⵡⵏⴳⵎⵜ ⵏ ⵎⴰⵙ ⵉⵍⵍⴰ ⵢⴰⵏ ⵏ ⵍⵉⵙⵍⴰⵎ . ⴷ ⵉⵖⵔⴰ ⵙ ⵜⴰⵙⴳⵓⵜⵜ ⵏ ⵜⵡⵏⴳⵉⵎⵜ ⴷ ⵜⵎⵣⵔⵓⵢⵜ ⵉ ⵍⵉⵙⵍⴰⵎ ⴳⵔ ⵜⴰⵙⵓⵜⵉⵏ .

 ⴰⵔⵔⴰⵜⵏ ⴷ ⵉⴳⵉⵜⵏ ⵏⵏⵙ 
ⵢⵓⵔⴰ ⵡⴰⵕⴽⵓⵏ ⵎⴰⴷ ⵉⵜⵜⴳⴳⴰⵏ 20 ⵏ ⵓⴷⵍⵉⵙ ,ⴽⵔⴰ ⵢⵓⵔⴰ ⵜ ⵙ ⵜⴼⵕⴰⵏⵚⵉⵜ ⴽⵔⴰ ⵙ ⵜⵏⴳⵍⵉⵣⵜ. ⴷ ⵉⵜⵜⵓⵙⴽⴰⵔ ⵓⵙⵓⵖⵍ ⵉ ⵉⴷⵍⵉⵙⵏ ⵏⵏⵙ ⵙ ⴽⵉⴳⴰⵏ ⵏ ⵜⵓⵜⵍⴰⵢⵉⵏ , ⵙⴳ ⵉⴷⵍⵉⵙⵏ ⵏⵏⵙ :

 .ⴰⵡⵏⴳⵎ ⴰⵙⵔⵖⵉⵏ (الفكر العربي)
 .ⵍⵉⵙⵍⴰⵎ : ⵜⵉⵖⴰⵔⵉⵡⵉⵏ ⴷ ⵜⵙⵔⵜⵉⵜ ( الاسلام: الأخلاق والسياسة) 1986
 .ⴰⵡⵏⴳⵎ ⴰⵍⵉⵙⵍⴰⵎⵉ : ⴰⵣⵖⴰⵏ ⴷ ⵜⵎⴰⴳⵍⴰⵢⵜ (الفكر الاسلام: نقد واجتهاد) 1993.
 .ⵙⵉⵡⴰⵍⴰ ⴰⵣⵖⴰⵏ ⵏ ⵓⵏⵍⵍⵉ ⴰⵍⵉⵙⵍⴰⵎⵉ .
 .ⵍⵇⵓⵕⴰⵏ ⵣⵖ ⴰⵙⵙⴼⴰⵙⵔ ⴰⵎⴽⴽⵉⵙⵉ ⴰⵔ ⴰⵙⴼⵙⵉ ⵏ ⵉⵏⴰⵡ ⴰⵙⴳⴷⴰⵏ (القرآن من التفسير الموروث إلى تحليل الخطاب الديني)
 .ⵜⵉⵖⵓⵔⵉⵡⵉⵏ ⴳ ⵍⵇⵓⵕⴰⵏ 1982/1991.(ⵜⴰⵄⵕⴰⴱⵜ)ⵉⴷⵍⵉⵙⵏ ⵏ ⵎⵓⵃⵎⵎⴰⴷ ⴰⵕⴽⵓⵏ

 ⵜⵉⵙⵎⵖⵓⵔⵉⵏ ⵍⵍⵉ ⵢⵓⵎⵥ 

 ⵜⴰⵙⵎⵖⵓⵔⵜ ⵏ ⴱⴰⵍⵎⵣ ⵜⴰⴽⴰⴷⵉⵎⵉⵢⵜ.
 ⵜⴰⵙⵎⵖⵓⵔⵜ ⵏ ⵍⵉⴱⵉ ⴷⵉⵍⴰ ⴱⵉⴷⴰ ⵉ ⵜⵖⵓⵔⵉⵡⵉⵏ ⵏ ⵓⴳⵎⵎⴰⴹ ⴰⵏⴰⵎⵎⴰⵙ ⴳ ⴽⴰⵍⵉⴼⵓⵕⵏⵢⴰ .
 ⴹⴹⵓⴽⵜⵓⵕⴰ ⵏ ⵓⵍⴰⵍⵍⵓ ⵙⴳ ⵜⵙⴷⴰⵡⵉⵜ ⵏ ⵉⴽⵚⵉⵟⵕ ⴰⵙⴳⴳⵯⴰⵙ ⵏ 2002.
 ⵜⴰⵙⵎⵖⵓⵔⵜ ⵏ ⵉⴱⵏ ⵕⵓⵛⴹ ⵉ ⵓⵡⵏⴳⵎ ⵉⵍⴻⵍⵍⵉ ⴰⵙⴳⴳⵯⴰⵙ ⵏ 2003.

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⴳ ⵓⵙⴳⴳⵯⴰⵙ ⵏ 2010 ⴳ ⵡⴰⵢⵢⵓⵔ ⵏ ⵛⵓⵜⴰⵏⴱⵉⵔ ⴳ 14 ⴳⵉⵙ . ⴳ ⵓⵡⵜⴰⵢ ⵏ 82 ⴹⴰⵕⵜ ⵏ ⵓⵙⵏⵜⵔ ⴳⵔ ⴰⵙ ⴷ ⵜⵎⴰⴹⵓⵏⵜ ⴳ ⴱⴰⵔⵉⵣ ⴷ ⵉⵜⵜⵓⵏⴹⴰⵍ ⴳ ⵍⵎⵖⵔⵉⴱ .ⵜⴰⵎⵜⵜⴰⵏⵜ ⵏ ⵡⴰⵕⴽⵓⵏ

 ⵜⵉⵏⵏⴰⵢⵉⵏ ⵏⵏⵙ 

 ⵉⵇⵇⴰⴷⴷⴰ ⵉⵖ ⵜⵙⵙⵓⵜⵍⴷ ⵉ ⴽⵓ ⵜⴰⵡⵏⴳⵉⵎⵜ  ⵢⴰⵏ ⵓⴱⵟⵟⴰⵏ ⴰⵙⴳⴷⴰⵏ ,ⴰⴱⴰⵛ ⴰⴷ ⴽ ⵜⴹⴼⵓⵕⵏ ⵉⵙⵔⵖⵉⵢⵏ.
 ⴰⵔⵙⴰⵍ ⵏ ⵓⵡⵏⴳⵎ ⴰⵙⴳⴷⴰⵏ ⵏⵜⵜⴰ ⴰⴷ ⵉⴳⴰⵏ ⵜⴰⵎⵏⵜⵉⵍⵜ ⴰⵢⵍⵍⵉⴳ ⴽⵓⵍⵍⵓ ⵜⴽⴽⴰ ⵜⵔⵓⵙⵙⵏⴰ ⴷ ⵓⵎⵎⵓⵖⵉ ⴳ ⵓⵎⴰⴹⴰⵍ ⴰⵙⵔⵖⵉⵏ  .
 ⵎⴰⵙ ⵔⴰ ⴷ ⴰⵖ ⵉⵙⵓⴼⵔ ⵉⵖ ⵏⴱⵓⵔⵣ ⵙ ⴰⵢⵍⵍⵉ ⵉⵣⵔⵉⵏ ⵉⵖ ⵉⴳⴰ ⵓⵎⵉⵍⴰⵏ ⵏⵏⵖ ⴰⵎⵏⵏⵓⵔⵉ .
 ⵜⴰⵎⵜⵔⴰⵔⵜ ⵜⵟⵟⴰⴼ ⵙⵉⵏ ⵓⴷⵎⴰⵡⵏ  ⵢⴰⵏ ⴰⵙⵍⴻⵍⵍⵉ ⴰⵏⴰⴼⴳⴰⵏ, ⴷ ⵢⴰⵏ ⵓⵎⵉⵔⵉⵅⴼ ⵓⴱⵖⵉⵔⴰⵏ .
 ⵓⵔ ⵉⵍⵍⵉ ⴰⵡⴷ ⵢⴰⵜ ⵏ ⵓⵔⵎⴰⵙ ⴰⵎⵣⵔⴰⵢ ⴰⵎⵏⵍⵍⵉ ⵉ ⵍⵉⵙⵍⴰⵎ ⴳ ⵓⵎⴰⴹⴰⵍ ⴰⵙⵔⵖⵉⵏ ⵏⵖ ⴷ ⴰⵍⵉⵙⵍⴰⵎⵉ ⵙ ⵓⵎⴰⵜⴰ . ⴰⵢⵍⵍⵉ ⵉⵍⵍⴰⵏ ⵉⴳⴰ ⵖⴰⵔ ⴰⵎⴰⵔⵓⵔ ⵉⵃⵏⵏⴰⵏ ⴰⵎⴱⵣⵣⴻⵣ ⵍⵍⵉ ⵉⵙⵎⵓⵙⵙⵓⵏ ⴰⵙⵓⴽ ⵙ ⵉⴳⵏⴷⵉⴷⵏ .

 ⵥⵕ ⵓⴳⴳⴰⵔ 

 ⴷⵣⴰⵢⵔ
 ⵎⵓⵃⴰⵎⵎⴰⴷ ⵛⴰⵃⵕⵓⵕ
 ⵍⵉⵙⵍⴰⵎ
 ⴰⴷⵓⵏⵉⵙ
 17 ⵢⵓⵍⵢⵓⵣ
 ⵍⵇⵔⴰⵏ

 ⵉⵙⴰⵖⵓⵍⵏ 

ⴰⵕⴽⵓⵏⴽⵔⴰ ⴼ ⵡⴰⵕⴽⵓⵏ 
 ⵜⴰⵙⴷⵍⵉⵙⵜ ⵏ ⵎⵓⵃⵎⵎⴰⴷ ⴰⵕⴽⵓⵏⵜⴰⵙⴷⵍⵉⵙⵜ ⵏ ⵎⵓⵃⵎⵎⴰⴷ ⴰⵕⴽⵓⵏ
 ⵉⵎⵙⴰⵡⴰⵍⵏ ⴰⴽⴷ ⴰⵕⴽⵓⵏ
 ⵢⴰⵏ ⵓⵎⵙⴰⵡⴰⵍ ⴷ ⵡⴰⵕⴽⵓⵏ
 (ⵜⴰⵄⵕⴰⴱⵜ)ⴽⵔⴰ ⵏ ⵉⵡⵏⴳⵉⵎⵏ ⵏ ⵡⴰⵕⴽⵓⵏⴽⵔⴰ ⵖ ⵉⵡⵏⴳⵉⵎⵏ ⵏⵏⵙ